SET ดิ่ง 18 จุด รับแรงกดดันราคาน้ำมันอ่อนตัว-กังวลเลื่อนโรดแมปเลือกตั้ง
SET ดิ่ง 18 จุด รับแรงกดดันราคาน้ำมันอ่อนตัว-กังวลเลื่อนโรดแมปเลือกตั้ง โดยดัชนีปิดตลาดวันนี้ที่ระดับ 1,766.92 จุด ลดลง 18.07 จุด หรือ 1.01% มูลค่าการซื้อขาย 8.42 หมื่นล้านบาท
29 มี.ค. 2561

ผู้สื่อข่าวรายงานว่า ดัชนีปิดตลาดวันนี้ที่ระดับ 1,766.92 จุด ลดลง 18.07 จุด หรือ 1.01% มูลค่าการซื้อขาย 84,249.32 ล้านบาท
10 หุ้นกดดัชนีวันนี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้ปรับตัวลงแรง โดยมองว่าเป็นประเด็นเฉพาะกลุ่มหลังตลาดรับแรงกดดันจากกลุ่มพลังงานจากที่ราคาน้ำมันอ่อนตัวลง และกลุ่มโรงกลั่นหลังจากที่ภาครัฐฯ อยู่ระหว่างพิจารณาปรับโครงสร้างราคาน้ำมันหน้าโรงกลั่น และราคาขายปลีก จากเดิมอ้างอิงราคาน้ำมันตลาดสิงคโปร์ บวกพรีเมียม แต่รัฐฯอาจจะเอาค่าพรีเมียมออกไป ซึ่งจะเข้าที่ประชุมในวันที่ 5 เม.ย. แต่ราคาหุ้นในกลุ่มโรงกลั่นได้ปรับตัวลงไปก่อน
ส่วนกลุ่มแบงก์เมื่อมีการยกเลิกการเก็บค่าธรรมเนียมการทำธุรกรรมผ่านช่องทางดิจิทัล ทำให้รายได้จากค่าธรรมเนียมลดลงบางส่วน ซึ่งไม่ได้กระทบมาก โดยปัจจุบัน KBANK มีลูกค้าที่ใช้บริการผ่านโมบาย แบงก์กิ้ง มากสุด ซึ่งมองผลกระทบกำไรของ KBANK ไว้ 7% ส่วนแบงก์อื่นผลกระทบจะลดหลั่นตามสัดส่วนไป
นอกจากนี้ ตลาดบ้านเรายังได้รับแรงกดดันจากปัจจัยการเมือง จากความกังวลที่อาจจะมีการเลื่อนโรดแมปเลือกตั้ง หลังจากที่สภานิติบัญญัติแห่งชาติ (สนช.) อาจยื่นร่างพ.ร.บ.ประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร (ส.ส.) ให้ศาลรัฐธรรมนูญพิจารณาตีความด้วย ซึ่งนักลงทุนไม่ได้กังวลมาก เพียงแต่ต้องการความชัดเจนเท่านั้น
ด้านตลาดหุ้นในภูมิภาคเอเชียวันนี้เคลื่อนไหวทั้งในแดนบวก-ลบ โดยวันนี้ไม่มีปัจจัยนอกประเทศมากระทบตลาดฯ แต่ปัจจัยที่กระทบตลาดฯเป็นปัจจัยในประเทศทั้งนั้น อย่างไรก็ดี ยังต้องติดตามดูความคืบหน้าเจรจาการค้าระหว่างสหรัฐฯ-จีน
ส่วนแนวโน้มการลงทุนในวันพรุ่งนี้ (30 มี.ค.) คาดว่าตลาดคงจะแกว่ง Sideway ถึง Sideway Down ซึ่งหากดัชนีฯ สามารถยืนเหนือแนวรับ 1,760 จุดได้ จะมีโอกาสเด้งขึ้นได้ดีพอควร ส่วนแนวต้าน 1,775-1,780 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT มูลค่าการซื้อขาย 12,129.80 ล้านบาท ปิดที่ 548.00 บาท ลดลง 12.00 บาท
AOT มูลค่าการซื้อขาย  6,620.59 ล้านบาท ปิดที่  66.00 บาท ลดลง 1.75 บาท
CPALL มูลค่าการซื้อขาย 3,711.14 ล้านบาท ปิดที่  87.25 บาท ลดลง 0.50 บาท
TMB มูลค่าการซื้อขาย 2,944.03 ล้านบาท ปิดที่   2.52 บาท ลดลง 0.22 บาท
SCC มูลค่าการซื้อขาย 2,908.56 ล้านบาท ปิดที่ 494.00 บาท ลดลง 8.00 บาท
 
ตลาดหุ้นเอเชีย
